له‌ ئه‌‌ور ئاسمان و ته‌‌مته‌‌مه‌‌لویل
كه‌‌مێ  ئاهوو بووارن شان وه‌ شانم
ئاهوو٢
له‌ لاێ  زلمَاته‌‌گه‌‌ی ئێ  پیره‌ داره‌
م ده‌‌ێری یه‌‌ێ  چراخم چه‌‌ن شه‌‌واره‌
مه‌‌گه‌‌ر وه‌ شه‌‌و چه‌‌وه‌‌یلد ڕووشنه‌‌و بووم
هه‌ چوى ئاهوو غه‌‌ریبێ  له‌‌ێ  حساره‌
ئاهوو ٣
په‌‌شیوێ  وه‌‌ڵنگه‌‌گان داره‌‌گانه‌
هناس ئه‌‌زره‌‌ت ئاوارا‌گانه‌
چه‌‌نێگه‌ مه‌‌ى چه‌‌وه‌‌یل زامند كه‌ێ
دڵم ئاهوو غه‌‌ریب شاره‌‌گانه‌
ئاهوو 4
چه‌‌نێگه‌ چوى مه‌‌لویچگ وه‌‌یل و چه‌‌یلم
م ده‌‌ێرى داخه‌‌گه‌ێ  باوان له‌‌یلم
سه‌‌یادێ  تا وه‌ سوو ها شوونم ئمشه‌‌و
هه‌ چوى ئاهوو وڵات بێكه‌‌سه‌‌یلم
ئاهوو 5
هه‌ناێ  سروه‌ێ  خه‌یاڵێ  تێ  شروو كه‌ێ
دڵم چوى ئه‌‌وره‌‌گان مه‌‌ى ئه‌‌سر نوو كه‌‌ێ
خه‌یاڵ ئاهوو بێكه‌‌س تیه‌‌رێد و
وه‌ ئزن ئه‌‌و چه‌‌وه‌‌یله‌ له‌‌ێره‌ كوو كه‌‌ێ
ئاهوو6
ئه‌‌گه‌‌ر زوى هاتمه‌ یا گه‌‌ر  گ دێره‌
وه‌ ئزن ئه‌‌و چه‌‌وه‌‌یله‌ هامه‌ ئێره‌
وه‌ ڕاسى زانسى چوى بێكه‌‌س ئاهوو
چه‌‌وه‌‌رێ  چه‌‌و تنم له‌‌ێ  گه‌‌رمه‌‌سێره‌ ؟!
ئاهوو ٧
له‌ ناو ئێ  پایزه‌‌یل پیره‌ ئمشه‌‌و
دڵم چوى ئه‌‌وره‌‌گان دڵگیره‌ ئمشه‌‌و
وه‌‌تم چه‌‌و تر ئڵالێ  راێ  زه‌مانه‌‌ت
له‌ نوو ئاهوو خێاڵم گیره‌ ئمشه‌و
ئاهوو ٨
توام ئاواره‌ بووم و بیقه‌‌رارێ
هه‌ چوى ته‌‌نیا كه‌‌پوو وه‌‌یل وه‌‌هارێ
دڵم نه‌‌زر چه‌‌وه‌‌یلێ  كه‌‌م گ شایه‌‌د
هناس ئاهوو هویرێ  بوارێ
ئاهوو ٩
توام ئاگر وه‌ كووڵ و پا به‌‌سێ  بووم
شه‌‌كه‌‌ت راێ  عه‌‌تر چه‌‌و هاناڕه‌‌سێ  بووم
دڵێ  ئه‌‌وریشم سه‌‌وز وه‌‌هاره‌
قه‌‌بوولم كه‌ێ  گ ئاهوو بێ  كه‌‌سێ  بووم ؟!
ئاهوو ١٠
نه‌ ‌خوه‌‌ر ده‌‌ێدن ، نه‌ وارانه‌،‌ نه‌ ‌ئه‌‌وره‌
دڵم بێ  ت ئه‌‌سیر موڵك جه‌‌وره‌
م ئاهوو ، شه‌‌و به‌‌ساێه‌ رێ  ته‌‌كانم
سه‌‌یادم ها له‌ قه‌ێ  ئێ  تاش كه‌‌وره‌
ئاهوو ١١
هه‌‌مویشه‌ عه‌‌تر جاران ت وارێ
شكووفه‌‌ى شه‌‌وق داران ت وارێ
ئه‌‌گه‌‌ر ئاهوو خێاڵم چویزه‌ ده‌‌یدن
سه‌‌فاێ  سه‌‌ز وه‌‌هاران ت وارێ
ئاهوو ١٢
دڵم بێ  چه‌‌و  میه‌‌رێ  كه‌‌و  چرچگێده‌‌و
نیه‌‌ئارمیه‌ێ ، له‌ ناو  خه‌‌و چرچگێده‌‌و
هه‌ چوى ئاهوو په‌‌شیوێ  بێ  ت ته‌‌نیاس
له‌ سارووكى سیه‌ێ  شه‌‌و چرچگێده‌‌و
